

**FURNIZORI DE SERVICII MEDICALE PARACLINICE RADIOLOGIE - IMAGISTICA MEDICALA**

**ACTE NECESARE INCHEIERII CONTRACTULUI DE FURNIZARE DE SERVICII MEDICALE ÎN ASISTENŢA MEDICALĂ DE SPECIALITATE DIN AMBULATORIU PENTRU SPECIALITĂŢILE PARACLINICE – NOIEMBRIE 2025**

**Furnizorii care doresc să intre în relație contractuală cu CASMB vor depune toate documentele solicitate în OPIS**

* cererea / solicitare pentru intrarea în relaţie contractuală cu Casa de Asigurări de Sănătate a Municipiului Bucuresti,
* Lista aparatelor utilizate de furnizor pentru efectuarea serviciilor medicale paraclinice ce vor face obiectul contractului de furnizare de servicii medicale încheiat cu casa de asigurări de sănătate,
* Lista asumată prin semnătura electronică, cu personalul medico-sanitar care intră sub incidența contractului încheiat cu casa de asigurări de sănătate și care îşi desfăşoară activitatea în mod legal la furnizor, precum și programul de lucru al acestuia, conform normelor (anexa 49);
* Tabel centralizator pentru fiecare tip de investigatie efectuata;
* documentele modificate sau cu perioadă de valabilitate expirată, care se transmit în format electronic cu semnătura electronică extinsă/calificată

**A. Documente furnizor**

**1.** Cerere / solicitare pentru intrarea în relaţie contractuală cu casa de asigurări de sănătate;

**2.** Copie B.I. / C.I. reprezentant legal; Actul constitutiv al societatii / de înfiinţare pentru institutii / Ordinul de înfiinţare şi Structura aprobată prin Ordin MS pentru unităţile publice, în concordanţă cu tipurile de activitati pe care solicita sa le contracteze.

**3.** Autorizatia sanitara de functionare (ASF) si inregistrarea in registrul unic al cabinetelor (RUC);

**3.a.** dovada de acreditare sau de înscriere în procesul de acreditare a furnizorului, precum şi a punctului/punctelor de lucru secundare, după caz, pentru furnizorii care au această obligaţie potrivit prevederilor art. 249 din Legea nr. 95/2006, republicată, cu modificările și completările ulterioare, şi ale Legii nr. 185/2017, cu modificările şi completările ulterioare, valabilă la data încheierii contractului, cu obligaţia furnizorului de a o reînnoi pe toată perioada derulării contractului; Dovada de acreditare se depune la contractare de furnizorii care nu au această obligaţie şi au optat să se acrediteze;

**4.** Contul deschis la Trezoreria Statului sau la bancă, potrivit legii;

**5.** Codul de înregistrare fiscală - codul unic de înregistrare sau codul numeric personal - copia buletinului/cărţii de identitate, după caz;

**6.** Dovada asigurării de răspundere civilă în domeniul medical pentru furnizor, valabilă la data încheierii contractului, cu obligaţia furnizorului de a o reînnoi pe toată perioada derulării contractului;

**7.** Programul de activitate al laboratorului/punctului/punctelor de lucru/punctului secundar de lucru, după caz, conform modelului prevăzut în norme (anexa 45);

**8.** Declaraţia pe proprie răspundere a reprezentantului legal privind contractele încheiate cu casele de asigurări de sănătate;

**9.**  Certificat de înregistrare în Registrul unic al cabinetelor medicale cu activitatile autorizate;

**10.**Certificat în conformitate cu standardul SR EN ISO 9001/2015 sau alt standard adoptat în România, pentru furnizorii de servicii medicale paraclinice - radiologie - imagistică medicală şi medicină nucleară;

**11.** Autorizatia pentru desfasurarea de activitati in domeniul nuclear, unde este cazul;

**12.** Declaratie pe proprie răspundere a reprezentantului legal prin care se angajeaza sa nu incheie contracte cu alti furnizori de servicii medicale paraclinice pentru efectuarea investigatiilor medicale paraclinice contractate cu casele de asigurari de sanatate;

**13.** Documente privind spatiul si dotarile necesare pentru perioada de pre si post anestezie, precum si dovada relatiilor de munca cu un medic de specialitatea ATI (pentru furnizorii de investigatii CT si RMN care efectueaza investigatiile copiilor cu varsta intre 0-18 ani care necesita efectuarea anesteziei generale).

**B.** **Documente personal**

**-** care isi desfasoara activitatea la furnizor într-o formă prevăzută de lege, care este înregistrat în contract și funcţionează sub incidenţa acestuia:

**14.** Structura de personal. Pentru fiecare persoană menţionată in tabelul aferent din fisierul Dosar\_Furnizor\_Radiologie.xls, se vor depune, în copie, in ordinea in care au fost introduse in tabel care se constituie ca opis, următoarele documente:

**14.a.** copie BI/CI;

**14.b.** certificatul de membru al organizaţiei profesionale vizat si având menţionate competenţele:

- certificatul de membru al CMR pentru fiecare medic care îşi desfăşoară activitatea la furnizor întro formă prevăzută de lege şi care urmează să fie înregistrat în contract şi să funcţioneze sub incidenţa acestuia, valabil la data încheierii contractului şi reînnoit pe toată perioada derulării contractului, document care se eliberează/avizează şi pe baza dovezii de asigurare de răspundere civilă în domeniul medical;

- certificatul de membru al OAMGMAMR pentru asistenţii medicali care îşi desfăşoară activitatea la furnizor într-o formă prevăzută de lege, valabil la data încheierii contractului şi reînnoit pe toată perioada derulării contractului, document care se eliberează/avizează şi pe baza dovezii de asigurare de răspundere civilă în domeniul medical;

**14.c.** avizul anual privind exercitarea profesiei, aviz DSP pentru medicii care au împlinit vârsta de pensionare;

**14.d.** certificat pentru competenţe/supraspecializare/atestare, unde este cazul ;

**14.e.** lista, asumată prin semnătură electronică, cu personalul medico-sanitar care intră sub incidenţa contractului încheiat cu casa de asigurări de sănătate şi care îşi desfăşoară activitatea în mod legal la furnizor, precum şi programul de lucru al acestuia, conform modelului prevăzut în norme. Lista cuprinde informaţii necesare încheierii contractului (anexa 49);

**C.** **Documente aparate**

**15.**Tabel cu aparatele/echipamentele din dotare care efectueaza servicii medicale paraclinice ce fac obiectul contractului de furnizare de servicii incheiat cu casa de asigurari de sanatate;

Pentru fiecare aparat, se ataşează copiile documentelor în ordinea în care au fost înregistrate in tabel:

**15.a**. Fişa tehnică corespunzatoare aparatelor deţinute, pentru care încheie contract de furnizare de servicii cu casa de asigurări de sănătate;

**15.b.** Declaraţii de conformitate CE pentru tipul aparatului;

**15.c.** Autorizatie CNCAN cu anexele aferente (seria si numarul aparatului sunt cele din autorizatie);

**15.d.** Buletinul de verificare periodică pentru aparatura de radiologie - imagistică medicală şi medicină nucleară, emis de Agenţia Naţională a Medicamentului şi a Dispozitivelor Medicale din România, denumită în continuare ANMDMR, pentru aparatura din dotare, după caz;

**15.e.** Avizul de utilizare emis de ANMDM pentru aparatura second-hand din dotare;

**15.f.** Contract de service care să includă verificările periodice conform normelor producătorului aparatului, încheiat cu un furnizor avizat atât de Ministerul Sănătăţii sau Agenția Națională a Medicamentului și a Dispozitivelor Medicale, sau Comisia Nationala pentru Controlul Activitatilor Nucleare, dupa caz, conform prevederilor legale în vigoare, pentru aparatele ieşite din perioada de garanţie şi valabil pe perioada de derulare a contractului de furnizare de servicii medicale;

**15.g.** Pentru aparatele recondiționate(refurbișate), noul marcaj CE și declaraţie de conformitate în acest sens pentru seria respectivă emisă de **producător**;

**15.h.** Documente /specificaţii/anexa la contractul de achiziție care descrie și confirmă configurația tehnică(deţinere,punere în 15i. funcţiune,instalare,implementare) accesorii, injector,antene,aplicaţii software, statii post procesare,servere,după caz ;

**15.i.** Document privind modalitatea de deţinere (copia contractului cumpărare/inchiriere/leasing, in termen de valabilitate unde este cazul,etc);

**D.** **Logistica**

**16.** Documente, specificații de implementare, procese verbale de acceptanță etc, din care sa reiasă implementarea RIS, PACS, software dedicat activitatii, website, chestionar satisfactie.

**17. Tabel centralizator privind investigatiile ce se solicita a fi contractate, semnat de reprezentantul legal, pentru fiecare tip de investigaţie, conform tabelului dosar\_Furnizor Radiologie\_ imagistică\_radiologie**

ATENȚIE!

Furnizorii trebuie să prezinte la contractare, respectiv pe parcursul derulării contractului de furnizare de servicii medicale: avizul de utilizare sau buletinul de verificare periodică, emis de ANMDMR, pentru aparatura din dotare, după caz. Această prevedere reprezintă condiţie de eligibilitate pentru aparatul/aparatele respectiv(e), în vederea atribuirii punctajului conform metodologiei prevăzute în norme.

**Notă:**

1. Documentele necesare încheierii contractelor se transmit în format electronic asumate fiecare în parte prin semnătura electronică extinsă/calificată a reprezentantului legal al furnizorului. Reprezentantul legal al furnizorului răspunde de realitatea şi exactitatea documentelor necesare încheierii contractelor;

2. Documentele se transmit în **Platforma pentru transmiterea online a documentelor semnate electronic către CASMB .**